**Ministru kabineta noteikumu „Grozījumi Ministru kabineta 2010.gada 30.marta noteikumos Nr.311 „Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013.gada 17.decembra sēdē uzdotais (protokola Nr.67 141.§ 4.punkts) saistībā ar informatīvo ziņojumu „Par vienotās attīstības finanšu institūcijas izveidi” un rīkojuma projektu „Par akciju sabiedrības „Attīstības finanšu institūcija”” dibināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Attīstības finanšu institūciju darbības mērķis ir nodrošināt atbalstu finanšu instrumentu veidā tautsaimniecības attīstībai nozīmīgās nozarēs, kā arī lai realizētu noteiktus valsts attīstības un sociālos mērķus. Attīstības finanšu institūciju atbalsts ir papildinošs komercbanku sniegtajam atbalstam, vērsts uz šādiem programmu plānotajiem virzieniem - uzņēmējdarbības veicināšana un izaugsme, sociālā sfēra, atbalsts lauksaimniecībai, atbalsts reģionālajai un lauku teritoriju attīstībai, atbalsts vides aizsardzības un energoefektivitātes veicināšanai, atbalsts noteiktu valsts politikas mērķu īstenošanai. Pašreiz valsts atbalsta un attīstības programmas finanšu instrumentu veidā īsteno valsts akciju sabiedrība „Latvijas Attīstības finanšu institūcija „Altum””, sabiedrība ar ierobežotu atbildību „Latvijas Garantiju aģentūra”, valsts akciju sabiedrība „Lauku attīstības fonds”. Sabiedrība ar ierobežotu atbildību „Latvijas Garantiju aģentūra”, valsts akciju sabiedrība „Lauku attīstības fonds” klasificējas mazo kapitālsabiedrību grupā, jo tajās ir mazs darbinieku skaits. Pēc finanšu rādītājiem (bilances kopsumma, apgrozījums) šīs kapitālsabiedrības atbilstu lielu vai īpaši lielu kapitālsabiedrību grupai. Atbilstoši 2013.gada 2.aprīļa Ministru kabineta lēmumam (prot. Nr.17, 54.§., 3.punkts) atbalstīt alternatīvu, kas paredz vienoto attīstības finanšu institūciju veidot kā holdinga sabiedrību, apvienojot valsts akciju sabiedrību „Latvijas Hipotēku un zemes banka”, sabiedrību ar ierobežotu atbildību „Latvijas Garantiju aģentūra”, valsts akciju sabiedrību „Lauku attīstības fonds” un dibinot jaunu holdinga vadošo sabiedrību, Ministru kabinets 2013.gada 17.decembrī pieņēma rīkojumu Nr.643 „Par akciju sabiedrības „Attīstības finanšu institūcija” dibināšanu”, nodibinot holdinga vadošo sabiedrību.Plānotais attīstības finanšu institūciju holdinga pārvaldāmo aktīvu apjoms ir 527 miljoni *euro.*Līdz ar to, ņemot vērā valdes locekļu atbildību par ievērojamu finanšu līdzekļu pārvaldīšanu, ir nepieciešams noteikt papildu nosacījumus šādu kapitālsabiedrību klasificēšanā.Pašreiz šādas kapitālsabiedrības atbilstoši Ministru kabineta 2010.gada 30.marta noteikumiem Nr.311 „Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību” iedalās grupā „maza kapitālsabiedrība”. Rezultātā valdes locekļu atlīdzība nav samērojama ar atbildības apjomu par ievērojamu finanšu līdzekļu pārvaldīšanu. Līdz ar to noteikumu projekts paredz, ka gadījumā, ja kapitālsabiedrības darbinieku skaits atbilst grupai „maza”, bet vismaz viens no finanšu rādītajiem - grupai „īpaši liela”, tad kapitālsabiedrību iedala par vienu pakāpi augstākā grupā – „vidēja”. Tādējādi tiks sekmēta šo kapitālsabiedrību valdes locekļu motivācija, nosakot konkurētspējīgu atalgojumu atbilstošu viņu atbildības apjomam.Noteikumu projekts, ņemot vērā, ka jaundibinātām kapitālsabiedrībām pirmajā to darbības gadā nav vēl apstiprināta gada pārskata, paredz, ka šādas kapitālsabiedrības iedalīšanai grupā tiek izmantoti plānotie finanšu rādītāji (bilances kopsummu un neto apgrozījums) un plānotais darbinieku skaits pirmajam pārskata gadam.Plānoto darbinieku skaitu un budžetu (t.sk. bilances kopsummu un neto apgrozījumu) nosaka jaundibinātās kapitālsabiedrības attiecīgās pārvaldes institūcijas. Noteikumu projekts paredz arī precizējumu noteikumu Nr.311 6. un 6.1 punktā (paredz iespēju valdes loceklim saņemt arī mēnešalgu par papildu amata pienākumu izpildi kapitālsabiedrībā), aizstājot atsauci uz Finanšu instrumentu tirgus likumu ar atsauci uz finanšu iestādi Kredītiestāžu likuma izpratnē.Šāda atsauces precizēšana ir nepieciešama, jo likumā „Par valsts un pašvaldību kapitāla daļām un kapitālsabiedrībām” ietverta atsauce uz Kredītiestāžu likumu, valsts un pašvaldību akciju sabiedrību, kuras darbojas kā ieguldījumu pārvaldes sabiedrības, kredītiestādes vai finanšu iestādes Kredītiestāžu likuma izpratnē speciālā regulējuma gadījumā. Savukārt Kredītiestāžu likumā iekļautā atsauce uz terminu „finanšu institūcija” tiek precizēta, jo spēkā stājusies Eiropas Parlamenta un Padomes 2013. gada 26. jūnija Regula Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar kuru groza Regulu Nr. 648/2012. Tā kā regula ir tieši piemērojams normatīvais akts, turpmāk finanšu iestādes termins būs „finanšu iestāde ES regulas Nr. 575/2013 4.panta 1.punkta 26.apakšpunkta izpratnē". Šāda normas precizēšana ir nepieciešama, lai noteiktu to valsts un pašvaldību kapitālsabiedrību loku, uz kurām Ministru kabineta noteikumu projektā „Grozījumi Ministru kabineta 2010.gada 30.marta noteikumos Nr.311 „Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību” paredzētie grozījumi ir attiecināmi.  |
| 3. | Projekta izstrādē iesaistītās institūcijas |  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību kapitālsabiedrību, kuras darbojas kā finanšu iestādes Kredītiestāžu likuma izpratnē, valdes locekļi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteiktais tiesiskais regulējums nemaina valsts pašvaldību kapitālsabiedrību valdes locekļu tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts un pašvaldību kapitālsabiedrības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta valsts un pašvaldību kapitālsabiedrību esošo funkciju ietvaros. |
| 3. | Cita informācija | Nav |

*Anotācijas III, IV, V, VI sadaļa nav attiecināma.*

 Finanšu ministrs A.Vilks

I.Artemjeva

19.02.2014 13:34

841

67095599; fakss 67095541

Ineta.Artemjeva@fm.gov.lv